sasicodes/solvari-1 huggingface dataset:
அணுஉலைக் கட்டிடங்களின் குழாய்களின் மோசமான தரம் கட்டிடம் கட்டியதை உடைத்து மீண்டும் கட்டுவதான திருவிளையாடல்கள் உள்ளூர் காண்டிராக்டர்களின் கைங்கரியங்கள் ரசியாவில் இருந்து தாறுமாறாகவும் தலைகீழாகவும் வந்த உதிரிபாகங்கள் நிர்வாக குழப்பங்கள் குளறுபடிகள் என அடிவயிற்றை புரட்டிப் போடும் தகவல்கள் அனுதினமும் வந்து கொண்டே இருக்கின்றன.
ரசியா வழங்கும் உலைகளில் ஏதேனும் விபத்துக்கள் நிகழ்ந்தால் இழப்பீடு வழங்க வேண்டும் என இந்தியா கேட்க அந்த மாதிரியான உடன்படிக்கைக்கு ஒப்புக்கொள்ள முடியாது உலைகளை இயக்கு கின்ற இந்திய அணுமின் கழகமே முழுப் பொறுப்பு ஏற்க வேணுடும் என ரசியா கையை விரித்தது.
ஊழியப் பணிபுரியும் பெண்டிரை ஆணாதிக்கப் பரம்பரை பாலியல் சீண்டல்களால் பேரின்னல் கொடுத்து மன வேதனை தரும் கொடுமைகளைப் பாரதக் கலாச்சாரக் கூட்டங்களில் முரசடித்து வருபவர் வைகைச் செல்வி.
தொழிலகங்களில் ஊழியம் புரியும் மாதர்களின் தொழில்மூலம் ஏற்படும் உடல்நலச் சீர்கேடுகளை உலகப் பேரவைகளில் உரையாற்றிக் காட்டி வருபவர் வைகைச் செல்வி.
என்று கேட்கும் வானம்பாடி வைகைச் செல்வி தமிழகத்தில் திருச்சி நெய்வேலி மதுரை சிவகாசி சென்னை கரூர் கோவை திருப்பூர் நாகை போன்ற தளங்களுக்கு அடிக்கடிச் சென்று சூழ்வெளி மாசுப் பிரச்சனைத் தீர்வுகளில் பங்கெடுத்தும் பெண்டிர் உரிமை பற்றிக் கருத்தரங்குகளில் உரையாற்றியும் வருகிறார்.
தனிப் பறவையாகக் காலில் சக்கரங்கள் பூட்டிக் கைகளில் இறக்கைகளைக் கோர்த்து இப்பணிகளைக் கனிவோடும் பூரிப்போடும் அயராது அலுக்காது செய்து வரும் வைகைச் செல்விக்கு இணை எவருமில்லை.
செவிக் குணவில்லாத போது சிறிது வயிற்றுக்கும் ஈயப்படும் என்ற வள்ளுவர் வாக்குப்படி வைகைச் செல்வி ஊழியப் பணிபுரிந்து ஓய்வான வேளைகளில் எழுத்துப் படைப்புகளில் ஈடுபட்டுக் கவிதை கட்டுரை கதைகள் எழுதி வருகிறார்.
பண்டைத் தமிழ் இலக்கிய நூல்களான இன்னா நாற்பது இனியவை நாற்பது போன்று வைகைச் செல்வியின் அம்மி என்னும் கவிதைகள் நாற்பது புதுயுகத் தமிழ்க் காவியப் பூங்காவில் பூத்த வாடா மலர்கள் வைகைச் செல்வி என்னும் புனைப்பெயர் போர்த்திய ஆனி ஜோஸ்ஃபின் மதுரையில் பிறந்து மதுரையில் வளர்ந்து மதுரையில் மேற் படிப்பை முடித்து மூன்று கல்லூரிப் பட்டங்கள் ... .. ... பெற்றவர்.
கல்லூரிப் பட்டமளிப்பு விழாக்கள் சிலவற்றிலும் உலக சூழ்மண்டலப் பேரவைகள் சிலவற்றிலும் தமிழ்நூல்கள் வெளியீடுக் கூட்டங்களிலும் பெண்டிர் நிலை மேம்பாடு பற்றிப் பலமுறை உரையாற்றி யிருக்கிறார்.
தமிழகத்தின் சில கவிஞர்களைச் சூழ்வெளியைப் பற்றி எழுத வைத்து நிற்பதுவே நடப்பதுவே பறப்பதுவே என்னும் தலைப்பில் தொகுத்து வெளியிட்டிருக்கிறார்.
அதே சமயத்தில் திருச்சி ஸெயின்ட் ஜோஸஃப் கல்லூரி ஏற்படுத்திய விஞ்ஞானத் தமிழ் தேசீயச் சொற்பொழிவு விழாவில் வைகைச் செல்விக்குச் சூழ்வெளிக் கவிஞர் என்னும் சிறப்பு விருதை அளித்துள்ளது.
அண்ணாமலைப் பல்கலைக் கழக ஆய்வாளர் ஒருவர் வைகைச் செல்வியின் கவிதைகளில் பெண்ணியம் பற்றிய ஒரு தெளிவுரையைத் தயாரித்துள்ளார்.
மாதம் ஒருமுறை அண்ணா பல்கலைக் கழக வானொலி நிலைய ஒலிபரப்பில் சக்தி அறிவாயடி என்னும் வழக்கமான வாயுரையில் தொடர்ந்து உரையாற்றி வருகிறார்.
அவரது கவிதைகளைச் சென்னைப் பல்கலை கழகம் பாரதியார் பல்கலைக் கழகம் மனோன்மணியன் சுந்தரனார் பல்கலைக் கழகம் தமிழ் பல்கலைக் கழகம் அண்ணாமலைப் பல்கலைக் கழகம் ஆகியவை ஆய்வுக்காக எடுத்துக் கொண்டுள்ளன.
அந்த மகிழ்ச்சியான பயிற்சி சமயத்தில் நோய்வாய்ப்பட்ட அவரது அருமைத் தந்தையார் சென்னையில் எதிர்பாராது காலமாகி வைகைச் செல்விக்கு அதிர்ச்சி அளித்து ஆறாத துயரை நெஞ்சில் அழியாதவாறு பதித்து விட்டது மதுரை வைகை ஆற்றங்கரையில் துவங்கி சென்னைக் கடற்கரை வரையில் என் கவிதைகள் பயணம் செய்கின்றன என்று வைகைச் செல்வி தனது அம்மி கவிதைத் தொகுப்பின் முன்னுரையில் சொல்கிறார்.
மூவாயிரம் ஆண்டுகளுக்கு முன்பு முச்சங்கம் வைத்து முத்தமிழை வளர்த்த பாண்டிய மன்னர்களின் பாதம் பட்ட மதுரை மாநகரில் பிறந்து வளர்ந்து கன்னித்தமிழில் புலமை பெற்று ஒளவையார் ஆண்டாள் வழித்தோன்றலாய் அரியதோர் காவியம் படைத்ததில் பெருமிதம் கொள்கிறார்.
வெள்ளமோ அல்லது வெற்று மணலோ எது காணப்பட்டாலும் தன் கற்பனைக்கு ஊற்றாய் இருந்ததோடு பெரும்பாலான துயரங்களையும் ஏமாற்றங்களையும் கவிதைகளாக மாற்றயதே அந்த வைகை ஆறுதான் என்று மனதின் உள்ளோட்டத்தைக் காட்டிக் கொள்கிறார்.
பல்வேறு வேலை அழுத்தங்களுக்கு மத்தியில் போர்க்கள அவசரத்தில் ஏற்படும் வேதனைக்கு நடுவில் எவ்வித முயற்சியும் செய்யாமலே பல சமயங்களில் தானாக முகையவிழ்ந்த வரிகளே கவிதைகளாகப் பரிணமிதுள்ளன என்று சொல்கிறார்.
வைகைச் செல்வியின் படைப்புக்கு வித்திட்டவை வானவில் மழை இலைகள் மரங்கள் மலர்கள் காதல் கனவு காட்டு வெளி காலம் நட்பு சினம் மோதல் அநீதி சுயநலம் அடிமைத்தனம் பதவி உயர்வு பொய்வாசம் போன்றவை.
படைப்புகள் உள்பட தனது எல்லா முயற்சிகளுக்கும் தேடல்களுக்கும் சேர்ந்து உழைத்து காயம் பட்டபோது மனதைத் தேற்றி போராட்டங்களில் தனக்கு உதவியாகத் தோள் கொடுத்து மேம்பட்ட கல்வியையும் இறைப்பற்றையும் ஊட்டி உன்னத நிலைக்குத் தன்னைக் கொண்டு வந்தவர் அருமைத் தந்தை திரு.
ஒரு கவிதையும் பல கவிதைகளும் என்னும் தலைப்பில் நவீனக் கவிதைகள் இடியாப்ப இழை போல் வரிகள் ஒன்றை ஒன்று ஊடுறுவிப் பின்னிக் கொண்டு உட்கருத்து விளங்காமல் சிக்கலானவை படிப்போருக்குப் பொருள் மயக்கம் அளிப்பவை வரிகளை மடக்கி மடக்கி எழுதுவதா கவிதை என்று கேட்கிறார் வைகைச் செல்வி.
கவிதைகளின் வரிச் சொற்கள் செங்கல் சுவர்போல் அணிவகுத்துக் கட்டப் படாமல் தெளிந்த சிற்றோடை போல் சிரித்தோடிக் கலைத்துவ மணம் பரப்ப வேண்டும்.
வெறும் சொற்களை மட்டும் சுடவிட்டுப் பட்டாசு போல் வெடிக்க விட்டால் பார்க்க விந்தையாகவும் வேடிக்கையாகவும் மனதைத் துள்ள வைக்கும் ஆனால் அவை எல்லாம் ஒளியற்று விண்ணில் புகையாக மறைந்து மண்ணில் குப்பையாக நிறைந்து மாசுகளாக மண்டிக் கிடப்பவை கவிஞர் திலகம் புகாரியின் அன்புடன் வலையிதழில் எழுந்த எது கவிதை என்ற கேள்விக்கு நான் எழுதிய பதிலுடன் பின்னாங்கு வரிகளைச் சேர்த்துள்ளேன்.
பத்து அல்லது இருபது வரிகளில் ஒரு கவிதை தன் முழுக் கருத்தை முரசடிக்க முடிய வில்லை யென்றால் ஐம்பது வரிகளில் அது உறுதியாகக் கூற முடியாமல் தவியாய்த் தவிக்கும் தற்காலச் சிறு கவிதைகள் நீண்டு போனால் இரண்டு முறைகளில் அவற்றின் அழுத்தமும் நளினமும் குன்றி விடுகிறது நேரமின்றி நோக்கும் கண்கள் விரைவாய் நுகரும் நீண்ட வரிகளில் உட்கருத்துத் தண்ணீராகித் தளர்ந்து கரைந்து விடுகிறது மூச்சை எடுத்துக் கொண்டு கடைசியாக ஐம்பதாவது வரியைப் படிக்கும் போது ஐந்தாவது வரி என்ன சொல்லியது என்பது மறந்துபோய்த் தொடர்ச்சி அறுபடுகிறது முடிவில் கவிதை என்ன சொல்லியது என்பது புரியாமல் கண்கள் மேலும் கீழும் தாவி மனம் குழம்பி விடுகிறது அவ்விதச் சிரம மின்றி வைகைச் செல்வியின் படைப்புக் கவிதைகளோ அவர் தன் உள்ளக் கடலில் மூழ்கி எடுத்தெழுதிய சின்னஞ்சிறு முத்துக்கள் உதடுகள் உதிர்க்காத உள்ளம் கனலாய் வெளிவந்து ஊட்டிய விழித்திரை மொழிகள் உள்ளம் படமெடுத்துக் காட்டிய வெண்திரைக் காட்சிகள் பசுமரத்து ஈட்டிபோல் படிப்போர் உள்ளத்தில் பாய்ந்து தைத்துக் குருதியுடன் கலந்து கொள்பவை சர்க்கஸ் விளையாட்டு போல் வார்த்தைகளை பல்டி அடிக்க வைத்து அந்தரத்தில் தொங்கும் வளையங்களில் தாவி ஊஞ்சல் ஆடுவதா கவிதை ?
இரண்டு மணிநேரம் சர்க்கஸ் ஆட்டத்தைக் கண்டு நாம் பிரமித்தாலும் வெள்ளித் திரையில் உள்ளத்தைத் தொடும் ஒருகலைக் காட்சிபோல் சர்க்கஸ் ஆட்டம் பல்லாண்டு காலம் மனதில் நீடிப்ப தில்லை சுருங்கச் சொல்லிக் கதை புனையும் கவிதை ஒரு குட்டித் திரைப்படம்.
கருத்தாட்சி சொல்லாட்சி நடையாட்சி அணியாட்சி மூலம் உள்ளத்தைக் கவர்ந்த கவிதை நமது நினைவில் அழியாதவாறு ஓட்டிக் கொண்டு விடுகிறது அத்தகைய கலைப் படைப்பு நியதிகளைக் கையாண்டு எழுதப் பட்டவையே வைகைச் செல்வியின் காவியக் கவிதைகள் அவரது கவிதைகளில் வரும் வார்த்தைகள் வெறும் குட்டிக்கரணம் போடவில்லை சொற்களின் வயிற்றைக் கீறி சுவைப்போரின் நெஞ்சைப் பிளக்கவில்லை வார்த்தைகள் சிலம்பாட்டம் ஆடாமல் சிந்துபாடிக் கோலாட்டாம் ஆடுகின்றன வைகைச் செல்வி கையாளும் கவிதை நடை தென்றல் நடை.
வான மண்டலத்தில் மேகங்கள் நகர்வதைப் போல் வரிகள் மிதந்து செல்கின்றன கவிதை மொழிகள் அன்ன நடை போடுகின்றன கராத்தே முறையில் கவிதை வரிகள் காலைத் தூக்கிப் படிப்போரை எட்டி உதைக்காமல் கசப்பையும் கனிவோடு சொல்கின்றன புதுக் கவிதைகள் போல் சொற்கள் சடுகுடு பாடிக் கபடி ஆடாமல் நீரின் மீது படகுபோல் மெதுவாய்த் தானாய்ப் போகின்றன.
துப்பாக்கி ரவைகள் போல் சுட்டுத் தள்ளி மனத்தில் புரட்சி செய்தாலும் புதுக் கவிதைகளின் வரிகள் ஏனோ மனதில் பதிந்து கொள்வதில்லை காரணம் புதுக் கவிதைகள் பலவற்றின் பொருள் பளிச்செனத் தெரியாமல் புதிராகப் பதுங்கிக் கொண்டிருப்பதால்தான் தேவையற்ற அமங்கலச் சொற்களைப் புகுத்திக் கொண்டு படிப்போரை அதிர்ச்சியிலும் அருவருப்பிலும் ஆங்காரத்திலும் அவரது கவிதைகள் தள்ளுவதில்லை ஆணும் பெண்ணும் சிறுவரும் வயோதிகரும் அவரது கவிதைகளைப் படிக்கலாம்.
படிப்போர் கவனத்தை ஈர்க்கவும் பணப் பெட்டியை நிரப்பவும் பகட்டாக அவரது கவிதைக் காவியம் படைக்கபட வில்லை வைகைச் செல்வியின் கவிதைகள் தனித்துவம் கொண்டவை.
வைகைச் செல்வியின் எந்தக் கவிதையும் சங்கு ஊதி உரத்த குரலில் பிறருக்கு உபதேசிக்க வில்லை ஒரு கவிதை சங்கை வாயில் வைத்துக் கொண்டு சிங்கம் போல் உறுமிக் கர்ஜிக்கும் போது அதன் சப்தம் செவிப்பறையில் விழுவதற்குப் பதிலாக அதைக் கிழித்துப் போட்டு மூளையில் பதியாமல் நழுவுகிறது.
அம்மி என்னும் அவரது கவிதைக் கோப்பு வழக்கம் போல் பெண்களின் பிரச்சனைகளைக் கும்மி அடிக்காமல் பளிச்செனக் கண்ணில் மின்னல்போல் வெட்டி அதிர்ச்சி கொடுக்கிறது.
கண்ணில் விழும் இல்லறத் தூசுகளை மெல்லவே காட்டுகிறது ஆண்பெண் நட்பு உறவுகளில் அனுதினம் முட்களாய்க் குத்திவரும் முள்வேலிகளைக் காட்டுகிறது சூழ்வெளி மாசுகளை அகண்ட வெண்திரையில் ஒளிபெருக்கிக் காட்டுகிறது வைகைச் செல்வியின் கவிதைகள் சில நமக்குக் கதை சொல்லுகின்றன சில நாடகமாய் கண்முன் நடக்கின்றன சில புயல்போல் நெஞ்சைத் தாக்குகின்றன சில தென்றல் போல் மேனியைத் தழுவுகின்றன சில கவிதைகள் நெஞ்சை முள்ளாய்க் குத்துகின்றன மெய்த்துவ வாழ்க்கை முறைகளை மெல்லிய நடையில் சொல்லுகின்றன.
சில கவிதைகளில் முடிவில் வரும் ஓரிரு வரிகளைப் புரிந்து கொள்வது சற்று கடினமாக உள்ளது சொற்கள் எளிதாக இருந்தாலும் தெளிவாகத் தெரிந்தாலும் வரிகள் ஒட்டு மொத்தமாய் என்ன உரைக்கின்றன என்று புரியாமலும் போகலாம் கேளுங்கள் கொடுக்கப்படும் தட்டுங்கள் திறக்கப்படும் என்று பைபிள் சொல்கிறது.
ஆனால் வைகைச் செல்வி உள்ளே ஒரு வானவில் என்னும் கவிதையில் பரிதி மறையும் போது செவ்வானின் சிவப்பொளி பட்டால் அந்திப் பொழுதின் வானவில் எந்த நிறத்தில் ஒளிக்கும் நிச்சயம் ஏழு நிறங்களைக் காண முடியாது வெண்ணிற ஒளி ஒன்றுதான் மழைத்துளிகளின் ஊடே நுழையும் போது பன்னிற வானவில் தோன்றும்.
செந்நிற ஒளியில் வானவில்லின் கண்சிவந்து போகும் கதவு திறக்கும் என்று காத்திருக்கும் மங்கையின் விழிகளைப் போல் பாரதத்தில் அறுபது ஆண்டுகளுக்கு முன்பு ஆண் பெண் அனைவரும் அடிமைகளாய்ச் சிறையிலிருந்தோம் காந்தி நேரு பட்டேல் பாரதியார் வீர சுதந்திரம் வேண்டிப் போராட நம் நாட்டில் சுதந்திரச் சூரியன் உதித்துச் சிறைக் கதவுகள் திறந்தன ஆனால் இந்திய சமூதாயத்துக்கு முழு விடுதலை கிடைக்க வில்லை உண்மையாகக் கிடைத்தது பாதி விடுதலையே அதுவும் யாருக்குக் கிடைத்தது ?
விடுதலைப் பதில் ஆடவரின் தடுதலை பெண்ணுக்குக் கிடைத்தது பெண்களின் விடுதலை களவாடப் பட்டு இரண்டு மடங்கு அசுர பலத்துடன் ஆதிக்கம் செலுத்தும் ஆடவருக்குப் பெண்கள் அடிமைகள் ஆக்கப் பட்டார் அன்னியனுக்கு அடிமையாய் இருந்த பெண்டிரினம் இப்போது ஆடவருக்கு அடிமை ஆகி யிருக்கிறது இவ்வுலகம் ஆடவரின் உலகம் ஆடவர்களால் உண்டாக்கப் பட்ட உலகம் ஆடவருக்காக உண்டாக்கப் பட்ட உலகம் பாரத தேச வீடுகளின் கூரையைப் பிரித்துப் பார்த்தால் இப்போதும் பெரும்பான்மையான வீடுகளில் பெண்கள் இரண்டாம் வகுப்புப் பிறவிகளாகத்தான் நடத்தப்பட்டு வருகிறார்கள்.
பிறருக்குத் தெரியாமலும் வெளியே சொல்ல முடியாமலும் பல்லாயிரக் கணக்கான பாரதப் பெண்டிர் ஆடவரைப் பல்லக்கில் தூக்கிக் கொண்டு அடிமைகளாய் சேடிகளாய்ப் பணிசெய்து மெளனக் கண்ணீர் விட்டு ஊமைகளாய் நெஞ்சுக்குள்ளே அழுது கொண்டிருக்கிறார்கள் பாரத தேசத்தில் பூரண சுதந்திரம் அடைந்தவர் மெய்யாக ஆடவர் மட்டுமே தேவையான மானிட உரிமைகளுக்குப் போராடி ஏமாற்றம் அடையும் பெண்டிருக்கு எப்படிக் கிடைக்கும் விடுதலை ?
அடிமைப் பட்ட பெண்ணுலகம் வீறுகொண்டு எழுந்து சிறைக் கதவுகளை படாரென்று உடைக்கவோ அல்லது பூட்டைக் கிளிக்கென்று திறக்கவோ அவரிடமே உறுதியும் சாவியும் உள்ளது என்று சுட்டிக் காட்டுவது அவரது புரட்சி மனதை வெளிப்படுத்துகிறது.
ஆனால் வல்லமை பெற்ற ஆணாதிக்க உலகம் பெண்களின் வாயைக் கட்டி வயிற்றைக் கட்டி கண்ணைக் கட்டி கையைக் கட்டி காலைக் கட்டிச் சாவியைக் களவாடி நெஞ்சுறுதியை நசுக்கி வருகிறது என்பது கட்டுரையாளர் கருத்து உயிரினும் இந்தப் பெண்மை இனிதோ ?
தாமரை இலைமேல் ஒட்டாமல் உருளும் நீர்த்துளி போல் ஆணும் பெண்ணும் தோழமை உணர்வோடு பழக முடியும் என்பதை வெகு வெகு அழகாகக் கூறுகிறார் வாழ்க்கையில் தந்தை தமையன் கணவன் புதல்வனைத் தவிர பிரியமான மற்றோர் அன்னிய ஆடவனுடன் உரையாடுவது உறவாடுவது உலவி வருவது முற்றிலும் தவறு அதுவும் நட்பு என்பது அறவே கூடாது என்னும் பாட்டி காலப் பழைய கோட்பாடுகள் நாட்டை விட்டு நழுவிச் செல்லும் காலமிது ஆணும் பெண்ணும் தாமரை இலை மீதோடும் தண்ணீர் போல் ஒட்டாமல் உறவாடலாம் உரையாடலாம் ஒன்றாகப் பழகிக் கொள்ளலாம் என்ற மனிதப் பண்பு நியதி அவரது கவிதைகளிலும் கதைகளிலும் தாயின் மடியில் கனிவாக வெளிப்படையாகக் காணப்படுகின்றன.
நட்பு ஓர் கண்ணாடிக் கிண்ணம் எந்தக் கைபட்டும் அது உடைய வேண்டிய தில்லை சொந்தக் கரங்களே சில வேளைகளில் அதைத் தவறப் பார்க்கின்றன ஆனால் வைகைச் செல்வி பெற்ற தாயைப் பார்த்துப் பெண்ணைப் பெறுவதற்கு நீ மாதவம் செய்யத் தேவையில்லை என்று எதிர்வாதம் புரிகிறார் பெண்ணென்று உளவிப் பெண்கருவை நீக்கும் கண்ணிய மனிதர் வாழும் இந்தியாவில் பெண் குழந்தை பிறப்பதே பாபமாகக் கருதப்பட்டுப் பெண்டிர் எண்ணிக்கை ஆண்டு தோறும் குறைந்து வருகிறது.
நட்பு ஓர் அழகிய கண்ணாடிக் கிண்ணம் அது ஓர் அற்புதச் சித்திரக் கிண்ணம் ஆனால் எளிதில் உடைந்து ஒட்டாமல் போகும் கண்ணாடிக் கிண்ணம் என்று ஓர் இனிய சிறு கதையைத் தன் கவிதை ஒன்றில் கூறுகிறார் நமக்கு.
ஒரு முரட்டுக் குதிரை முட்செடி ஒன்றை மிதித்த பின் கூறுகிறதாம் தளிர்ச் செடியே உனது முள் என் காலை யிடறிக் காயப் படுத்தியது எனக்கு வலித்தது உண்மைதான் ஆனால் அந்த முள்ளில்லா விட்டால் நான் உன்னைக் கடந்தல்லவா போயிருப்பேன் என்று தணிவாய்ச் சொன்னது.
குதிரைக் கால் நசுக்கிய முட்செடி கால்பட்டுக் கசங்கினாலும் கசிந்த இலைகள் ஒளியுடன் பலபலக்க குதிரையே உன்னைத் தெரியாமல் குத்தி விட்டேன் நான்.
குதிரை வெட்கத்துடன் தலைகவிழ்ந்து தளிர்ச் செடியே நானும் உன்னைத் தெரியாமல் மிதித்து விட்டேன் என்னை நீ மன்னித்து விடு என்று பணிவாய்ச் சொன்னதாம்.
நட்பு ஓர் கண்ணாடிக் கிண்ணம் எந்தக் கைபட்டும் அது உடைய வேண்டிய தில்லை சொந்தக் கரங்களே சில வேளைகளில் அதைத் தவறப் பார்க்கின்றன அவனும் நானும் ஆணும் பெண்ணுமாக அல்லாமல் என்றென்றும் தோழர்களாய் அருகருகே நிற்கிறோம் ஆயினும் எங்களுக்குள் ஓர் சிறு இடைவெளி முகக்கண்களின் இடைத்தூரம் எமக்கு நடுவில் அச்சிறு அகலத்திலே காலநதி கரை புரண்டோடுகிறது என்று ஆண்பெண் இடையே நேரும் புனித நட்பைப் பற்றி அழகாகப் படம் பிடித்துக் காட்டுகிறார் கணவனின் பிணைப்பிலோ நண்பனின் உறவிலோ அல்லது ஆண்பெண் நட்பிலோ பழக்க வழக்க முறைகளில் பிரச்சனைகள் ஏற்படாமல் இருப்பது வெகு வெகு அபூர்வம் பிரச்சனைகள் தீவிரமாய்ப் பற்றி எரியாமல் இருப்பதற்கு யாராவது ஒருவர் ஊமையாகவோ செவிடாகவோ அல்லது குருடாகவோ இருக்க வேண்டும் குதிரையும் முட்செடியும் எதிர் எதிரே நின்று தானிழைத்த தவறை உணர்ந்து வருந்தி மன்னிப்புக் கேட்டுக் கொள்வது ஒரு மகத்தான சமூகக் காட்சி மெய்யான தம்பதிகளோ நண்பர்களோ அல்லது உறவினர்களோ யாரும் அவ்வித அமைதி வழியில் பிரச்சனைகளைத் தீர்த்துக் கொள்வது அபூர்வம் வாழத் தெரியாத தோழன் ஒருவனுக்கு மெளனம் என்னும் கவிதையில் பெண்ணொருத்தி ஓர் ஊசி போடுகிறாள்.
இவ்விதம் வாழத் தெரியாத தோழன் மீது வாளெடுத்து வீசாமல் எளிய வாதத்தின் மூலமாக மெளன ஊசி போட்டு வெளியே தள்ளும் பெண்ணை எவராவது பார்த்ததுண்டா ?
தோழனைக் காயப் படுத்தாமல் போயொழி திரும்பி வராதே என்று புறக்கணிப்பதை இத்தனை மென்மையாக மெழுகு மொழியில் எந்தப் பெண்கவி சொல்லி யிருக்கிறார் ?
பிரியப் போகும் நண்பன் ஒருவன் தனது தோழி மீது பூவை வீசி விட்டாலும் பூவிலுள்ள முள் அவளது கண்ணைக் குத்தி விடுகிறது அவன் அவளிடம் சொல்லாமல் போகிறான்.
அதைக் கண்டு மனம் வருந்துகிறாள் ஒரு மாது படிப்போர் நெஞ்சைத் தொடுகிறது அவரது பாடலின் பரிவு வரிகளும் ஊசிமொழி நடையும் தொழிற் துறைகளில் பெண்டிர் பணியாற்றும் போது அவர்களுக்குப் பதவி உயர்வுகள் என்பது பாலைவனக் கனவுகளாய்ப் போவதைப் பற்றி ஒரு கவிதையில் வருந்துகிறார்.
ஆடவருக்கு ஊழியப் பயிற்சி அளித்த மூத்த அனுபவப் பெண்ணுக்கு முன்பாக அதே வாலிபர் பதவி உயர்வு பெற்று அதே பெண்ணுக்கு அதிபதியாக ஆவது ஆடவர் உத்தியோக உலகில் வழக்கமாக நேரும் அதிர்ச்சி நிகழ்ச்சிகள்.
பெண்ணின் உடல் உழைப்பும் வேலை ஊதியமும் பிறருக்கு அனுதினமும் பயன்பட்டாலும் புகழ் கிடைப்பதற்குப் பதிலாகப் பழியும் பாவமும் வலியும் வருவது யாருக்கு ?
அதே அந்தப் பெண்களுக்குத்தான் நானிட்ட புள்ளிகளில் யார் யாரோ கோலமிடுகிறார் நான் வரைந்த ஓவியத்துக்கு யார் யாரோ வண்ணம் தீட்டுகிறார் நான் வடித்த சிற்பத்தில் யார் உளியோ மெருகேற்றுகிறது நான் படைத்த கவிதைக்கு யார் யாரோ அர்த்தம் சொல்கிறார் என்று குற்றங்கள் சாட்டி அவரது அம்மிக் கவிதை தொகுப்பின் மீது ஆய்வுக் கட்டுரை எழுதும் எனக்குப் பாராட்டை அளிக்கா விட்டாலும் பதிலாக என் முதுகில் ஓங்கி இப்படி அடிக்காமல் விட்டிருக்கலாம் பாரத நாட்டில் பல நூற்றாண்டுகளாகப் புற்றுநோயாய்ப் பரவித் துயர்ப்படுத்தும் ஜாதி மத இன மாநில வேறுபாடுகள் ஏற்றத் தாழ்வு நிலைகள் மக்களிடையே உண்டாக்கிப் பேரளவில் பிளவு படுத்திக் குழுவினங்கள் ஒன்றுக் கொன்று போரிட்டும் தீயிட்டும் கொன்றழித்தும் பழிவாங்கும் படலங்களைப் பல கவிதைகளில் காட்டுகிறார் வைகைச் செல்வி.
காஷ்மீர் முதல் கன்னியா குமரி முனைவரை இந்திய மக்களுக்கு இராமன் மீதுள்ள பற்றுபோல பாரத நாட்டின் மீது பற்றுமில்லை பாசமுமில்லை பரிவுமில்லை.
ஆனால் இப்போது அனைவரும் மீண்டும் பிளவுபட்டு சுயநலக் குழுக்களாய் பிரிந்து கொண்டு யார் பலசாலி என்று நிரூபிக்க ஒருவரை ஒருவர் வேட்டையாடிக் கொண்டிருக்கிறார்.
நமக்குள் ஓர் வல்லரசு என்னும் படைப்பில் நாட்டில் நச்சுப் பாம்புகளாய் முளைத்து நாசம் செய்துவரும் மூர்க்க மதவாதிகளின் அநீதிக் கொலைகளைக் கேட்டு கொதிப்படைகிறார்.
பாரத நாட்டின் பெரும்பான்மையாக இருக்கும் இந்துக்களின் தீவிர அடிப்படை மதவாதிகள் சீக்கியர் இஸ்லாமியர் கிறித்துவர் தலித்துகள் போன்ற அப்பாவிச் சிறுப்பான்மை மக்களை தீயிலிட்டும் கத்தி கம்புகளால் காயப் படுத்தியும் கோயில்களை இடித்தும் அவமானப் படுத்தியும் கொலை செய்தும் வருவது விடுதலைப் பாரதத்தில் அநீதியான சட்ட விரோதமான கோரக் கொடுஞ் செயல்களே மேலேறி வந்து மூச்சிரைக்க நிற்பதற்குள் எட்டி உதைக்கின்ற நெஞ்சங்கள் ஏராளம் என்று பெருமூச்சு விடுகிறார் கீழே விழுந்தாலும் சருகல்ல நான் சாவதற்கு என்று கூறி வீறுகொண்டு எழுந்து தாக்கத் தயாராகிறார்.
நாணமும் அச்சமும் நாய்கட்கு வேண்டுமாம் நங்கையர்க்கு அல்ல என்று பாரதியார் அழுத்திச் சொல்வதை வைகைச் செல்வி முத்திரை அடித்து வெளியிடுகிறார்.
என்று கனல் தெறிக்கும் வரிகளில் அதிகாரக் கோலோச்சி ஆணவத் தேரேறி ஒடுக்கப் பார்க்கும் ஆதிக்கவாசிகள் மீது ஆவேசமாய்க் கணைகளை வீசி எறிகிறார்.
இமயம் முதல் குமரி வரை மண்ணும் மாறவில்லை விண்ணும் மாறவில்லை ஆனால் அவற்றிடையே வாழும் மனிதர் மாறிவிட்டார் பல்வேறு மரபினர் சாதியினர் மொழியினர் மதத்தைச் சார்ந்தவர் பாரதத்தில் உள்ளார்.
மனம் விட்டுச் சிரித்தாலும் அவரது நெஞ்சிக்குள் பல்லாண்டு காலம் பகையுடன் புகையும் ஒரு நச்சுத்தீ உருவாகிக் கசிகிறது என்று டெல்லி ரயில் நிலையத்தில் எரிந்த ரயில் பெட்டிகளில் கரிந்துபோன மனிதர் மீது மனமுருகி மரணக் காவியம் படைக்கிறார்.
புத்தருக்கு அசோக மன்னர் எழுப்பிய கற்தூண்கள் போல எந்த மன்னனும் இராமனுக்கு பிறந்த மண்ணான அயோத்தியா புரியில் தூண்கள் கட்டவில்லை.
ஆனால் இந்து மதவாதிகள் அரசாங்க ஆதிக்கவாதிகள் இராமனைத் தேவனாக நம்பிக் கொண்டு இந்த்துக்களையும் நம்ப வைத்துச் சட்டத்துக்கு விரோதமாய் புதியதோர் ஆலயம் கட்ட இஸ்லாமியரின் மசூதியை ஓரிவில் இடித்துத் தள்ளினார்கள்.
புனிதன் இராமன் பிறந்த புண்ணிய பூமியே முதலில் இந்து முஸ்லீம் கலவரத்துக்கு அடித்தளமாகி பிறகு அது குஜராத்தில் கொந்தளிப்பாகி டெல்லியில் ரயில்பெட்டி எரிப்பாகி இருதரப்பினரும் ஒருவரை ஒருவர் தீயிட்டுக் கொளுத்தி தற்காலத்து முற்போக்கு மாந்தர் கற்காலத்தை நோக்கிப் பிற்போக்கில் சென்று அரசியல் வாதிகளின் தூண்டுகோலில் மாட்டி நாட்டிலெங்கும் வினை விதைத்தார்கள்.
உயிரின் ஒலியில் என்னும் காதல் கவிதை அந்திம வேளையில் உயிர் அணையப் போகும் மங்கை ஒருத்தியின் நேசத்தை கல்லும் உருகும்படி அன்பனுக்குக் கனிவாகச் சொல்கிறது.
துன்ப முடிவை நோக்கிப் பயணம் செய்யும் அன்பின் அத்தமன நாடகம் உயிர் ஊசலாடுகிறது அந்தி நேரத்தில் மங்கி அணைந்திடும் வெளிச்சம் போல்.
எமனது இரும்புக் கரங்கள் என்னை இழுத்துச் செல்வதற்குள் உன் விரல்களைப் பற்றி அவ்வார்த்தைகளை ஒருமுறைச் சொல்ல என் ஆன்மா துடிக்கிறது.
இப்ப்போது உடலும் உணர்வும் மெளனச் சமாதியில் நிரந்தரமாய்ச் சங்கமம் அடையப் போகின்றன மூழ்கும் படகின் மூச்சுப் நின்று பயணம் முடியப் போகிறது உடலுக்கு நங்கூரம் பாய்ச்சி உயிருக்கு விடுதலை அந்திப் பொழுதோ கண்மூடப் போகிறது தீபம் அணையும் சமயம் .. கொஞ்ச நேரந்தான்.
என்று அணையும் விளக்கு அதன் துணையிடம் துன்ப நாடகம் போடுகிறது என்ன விலை காதலே என்னும் கவிதையில் காதலர் இல்லறத் தம்பதிகளாய் ஆகும்போது ஏற்படும் தொல்லைகளை எடுத்துக் காட்டுகிறார்.
காதல் புரியும் ஆண் பெண் இருவர் திருமணம் புரிகையில் அவரது இருதரப்புக் குடும்பத்தாருடன் அடிக்கடி உறவாடி ஒட்டிக் கொள்ள வேண்டிய நிர்ப்பந்தம் நேருகிறது.
ஆனால் காதலிக்கும் ஆணும் பெண்ணும் கல்யாணம் செய்தபின் தனியாக ஓர் உல்லாசத் தீவில் வாழத் திட்ட மிடுகிறார் ஆனால் உல்லாசத் தீவில் அன்னை தந்தை தமையன் தமக்கை இல்லாமல் தனியாக வாழ முடியுமா ?
தம்பதிகளின் வீட்டுப் பிரச்சனையே கைவச நிதிப் பற்றாக்குறைக்குப் பிறகு வயோதிகப் பெற்றோரைப் பேணும் பொறுப்புதான் பொறுப்பு யார் மீது விழுகிறது என்னும் தீராத போரே பெண்ணின் பெற்றோர் அறவே வரவேற்கப் படுவதில்லை ஆனால் ஆண்டுதோறும் வேண்டும் தீபாவளிச் சன்மானங்கள் பெண் வீட்டார் கொண்டு வந்தால் பேரானந்தம் பெருமதிப்பு பெரு வரவேற்பு தீபாவளி விளக்குகள் அணைந்த பிறகு மறுபடியும் அவர்மீது பெருவெறுப்பு அருவருப்பு கடுகடுப்பு இவை யாவும் வீடுகளில் மீண்டும் மீண்டும் நிகழ்பவை.
புற்று நோயுடன் மருத்துவம் பெற ஊரிலிருந்து அழைத்து வந்த வயோதிகத் தாயைப் படியிலே நிறுத்தி வீட்டுக்குள் அழைத்து வரக் கூடாது மருத்துவ மனைக்குக் கொண்டு செல் என்று கணவனுக்கு கட்டளை யிட்ட ஒரு கருணையற்ற மாதை நான் அறிவேன்.
அன்பனே என்னைக் காதலித்த காலத்தில் அப்பாவை அம்மாவைத் தப்பாமல் தரிசித்தாய் அக்கா தங்கையிடம் சிரிப்போடு பேசினாய் பழகினாய் வெள்ளித் திரைக்கு அண்ணன்தான் உன் கூட்டாளி திருமணம் என்றவுடன் அத்தனை பேர்களையும் அறுத்தெறியும் பாதகனே என்று காதலன் கன்னத்தில் பளாரென்று சொற்களால் வைகைச் செல்வி அறைவது நம் நெஞ்சில் இடிச் சத்தம் போல் எதிரொலிக்கிறது தன்னை மட்டும் நேசித்து தன்னுடன் பிறந்தாரைத் தூசிக்கும் காதலன் உண்மையான காதலனா என்று ஐயுற்று அவனைப் புறக்கணிக்கிறார்.
திருமணம் புரியும் ஒருவன் தன்னை நேசிக்கும் ஒரு தனிப் பெண்ணை மணப்பதாகத் தெரிந்தாலும் மெய்யாக அவன் மணம் புரிவது ஒரு கூட்டுறவுப் பண்பில் வளர்ந்த குடும்பப் பெண்ணைத்தான்.
பூதக்கன கழுகு ராக்கெட் டெஸ்லா ரோடுஸ்டர் காரை ஏந்திக் கொண்டு சூரியனைச் சுற்றிவர அனுப்பும் முதல் விண்வெளிச் சோதனை பூதப்பெருநிறைக் கருந்துளை உந்து கணைகள் பிரபஞ்சத்தின் முப்பெருஞ்சக்தி அகிலத் தூதர் எழுச்சியைத் தூண்டுகின்றன
பிரபஞ்சத்தில் மிகப் பெரும் காலாக்ஸிக் கொத்துக்களின் நீள்வட்ட காலாக்ஸிகளில் பூதப் பெரு வடிவுக் கருந்துளைகள் குடியிருக்கும் நமது பால்வீதி காலாக்ஸியின் நடுவே உள்ள கருந்துளை பூதப் பெரு கருந்துளையை விட ஆயிரக் கணக்கான மடங்கு சிறியது என்று கணிக்கப்படுகிறது அசுரப் பெரும் கருந்துளைகள் அண்டையில் இருக்கும் பிண்டங்களை விழுங்கி உச்ச நிறைக்கு மீறி வளராமல் நிறுத்தம் அடைகின்றன.
உச்ச நிறை அடைந்த கருந்துளைகள் இப்போது வயிறு நிரம்பி நிற்கவில்லை பிரபஞ்சத் தோற்றத்தின் ஆரம்ப காலத்திலே அவற்றின் நிறை உச்ச வரம்பு நிலை அடைந்து விட்டது கருந்துளைகளே மெய்யாகப் பிரபஞ்ச இசை அரங்கின் பிரதானக் கொடைக் களஞ்சியம் .
என்னுடைய ஆய்வுக் கட்டுரைக்கு பிரபஞ்சத்தில் கருமைப் பிண்டம் கருந்துளைகள் தோற்றம் வளர்ச்சி ஆகிய பல்வேறு பிரச்சனை ஆராய்ச்சிகளில் ஈடுபட்டேன்.
ஸ்டீஃபென் ஹாக்கிங் பிரபஞ்சத்தின் புனைவு ஒன்றில் கருமைப் பிண்டத்தின் உள் மணல் பற்றியும் நான் ஆராய்ச்சி செய்தேன்.
சமீபத்திய ஹப்பிள் தொலைநோக்கியின் கண்டுபிடிப்புகள் வானியல் விஞ்ஞானிகளுக்கு மாபெரும் பிரபஞ்சச் சவாலாகி விட்டன காரணம் அது ஒவ்வொரு காலாக்ஸியின் மையத்திலும் பூதகரமான கருந்துளை ஒன்று இருப்பதைத் திறந்து காட்டி விட்டது புதிய பொறிநுணுக்க முறை விளைவுத் தொடுவானைத் தெளிவாகக் காட்டுகிறது.
விண்வெளியில் கருந்துளைகள் கண்களுக்குத் தெரியாமல் போயினும் அவற்றின் வடிவை விஞ்ஞானிகள் மறைமுகமாக மதிப்பீடு செய்ய முடிகிறது அணுவைப் போல் சிறிதாகவும் கருந்துளைகள் இருக்கலாம் அசுர வடிவத்திலே பல கோடிப் பரிதிகளின் நிறையிலே கருந்துளைகள் குடியிருக்கலாம் அப்படி அவற்றின் நிறைகள் குறைவதற்கும் கூடுவதற்கும் தூண்டுகோலானக் காரணங்கள் என்ன ?
அல்லது அவை ஓரளவுக்கு மேல் மீறாமால் நிலைத்துவம் அடைந்து உச்ச வரம்புடன் நின்று விடுகிறதா என்று ஆராய்ச்சி செய்த இந்தியப் பெண் விஞ்ஞானி டாக்டர் பிரியம்வதா நடராஜன்.
பல ஆண்டுகளாக விஞ்ஞானிகளிக்கு ஓர் விண்வெளி ஆராய்ச்சிச் சவாலாகப் பிரபஞ்சத்தின் தீராத பெரும் புதிராகக் கருந்துளைகள் இருந்து வருகின்றன பல வல்லுநர்கள் இராப் பகலாக கருந்துளையின் இரகசியத்தை உளவு செய்து வருகிறார்.
அந்த ஆய்வு முயற்சிகளில் யேல் பல்கலைக் கழகத்தின் வானியல் பௌதிக பெண் விஞ்ஞானி பிரியா நடராஜன் ஓர் அரிய கருத்தைச் சமீபத்தில் வெளியிட்டிருக்கிறார்.
அதாவது அருகில் ஒளிக்கு ஒட்டிய வேகத்திலும் வரும் அண்டத்தையோ விண்மீன்களையோ கருந்துளைகள் கவ்வி இழுத்துக் கொண்டு விழுங்கிவிடும்.
அணு வடிவில் சிறிதாயும் பூத உருவத்தில் பெரிதாகவும் பெருத்து வளர்பவை கருந்துளைகள் சிறு நிறைக் கருந்துளை பெருநிறைக் கருந்துளை என்று பிரிவு பட்டாலும் இரண்டுக்கும் இடைப்பட்ட நிறையில் உள்ள கருந்துளைகளும் விண்வெளியில் கருவிகள் மூலமாகக் காணப்படலாம் பொதுவாகக் கருந்துளைகள் அருகில் அகப்படும் வாயுக்கள் தூசித் துகள்கள் ஒளிவீசும் விண்மீன்கள் ஒளியிழந்த செத்த விண்மீன்கள் போன்றவற்றை அசுர ஈர்ப்பாற்றலில் இழுத்து விழுங்கி வயிறு புடைத்துப் பெருக்கும் அப்போது கருந்துளையின் நிறை ஏறிக் கொண்டே போகிறது ஆனால் அந்த நிறைப் பெருக்கத்துக்கும் ஓர் எல்லை உள்ளது என்று பிரியா நடராஜன் முத்திரை அடிக்கிறார்.
பெரும் பூத வடிவுக் கருந்துளையின் நிறை மதிப்பு பரிதியைப் போல் ஒரு பில்லியன் மடங்காக அறியப் படுகிறது பிரியா நடராஜனும் அவரது விஞ்ஞானக் கூட்டாளர் டாக்டர் எஸிகுயில் டிரைஸ்டர் .
பிரபஞ்சத்தில் மிகப் பெரும் காலாக்ஸிக் கொத்துக்களின் நீள்வட்ட காலாக்ஸிகளில் அத்தகைய வயிறு புடைத்த பூதப் பெரு வடிவுக் கருந்துளைகள் குடியிருக்கும் என்று பிரியா கூறுகிறார் நமது பால்வீதி காலாக்ஸியின் நடுவே உள்ள கருந்துளை பூதப் பெரு கருந்துளையை விட ஆயிரக் கணக்கான மடங்கு சிறியது என்று கணிக்கப் படுகிறது உச்ச நிறை பெற்ற கருந்துளைகள் இப்போது வயிறு நிரம்பியவை அல்ல பிரபஞ்சத் தோற்றத்தின் காலத்திலே அவற்றின் நிறை உச்ச நிலை அடைந்து விட்டது என்று கூறுகிறார் பிரியா.
அருகில் அகப்படும் அண்ட பிண்டங்களை விழுங்கும் கருந்துளை தான் புறவெளியில் உறிஞ்சிய கதிர்ச்சக்திக்குச் சமமான அளவுக்குக் கதிர்ச்சக்தியை வெளியேற்றும் போது மேலும் வாயுப் பிண்டத்தை இழுக்க வலுவற்று வயிறு நிரம்பித் தடைப்பட்டு ஓர் வரையறையைத் தொடுகிறது.
இந்தக் கண்டுபிடிப்பு மகத்தானது ஏனெனில் காலாக்ஸி மையத்தில் இருக்கும் கருந்துளை பிண்டங்களின் ஒரு சேமிப்புக் களஞ்சியமாய் வீற்றிருந்து விண்மீன் பிறப்புக்கும் காலாக்ஸி அமைப்புக்கும் வழிவகுக்கிறது என்று சொல்கிறார் பிரியா.
பல்வேறு துறை ஆராய்ச்சிகளில் ஈடுபட்டிருந்த போது நான் எதிர்பாராத விதமாய்க் கண்டுபிடித்த இந்த அரிய நிகழ்ச்சி எனக்குப் பூரிப்பளிக்கிறது என்று சொல்கிறார் பிரியா.